কক্সবাজার বিচার বিভাগে ১৫ বিচারকের যোগদান

মুহাম্মদ আবু সিদ্দিক ওসমানী :

কক্সবাজার বিচার বিভাগে বিভিন্ন পদমর্যাদার মোট ১৫ জন বিচারক যোগদান করেছেন। তারমধ্যে, ১৪ জন বিচারক কক্সবাজার জেলা জজশীপে এবং একজন বিচারক জুডিসিয়াল ম্যাজিস্ট্রেসীতে যোগদান করেন। গত ৩০ নভেম্বর ও ১ ডিসেম্বর বিচারকগণ কক্সবাজার বিচার বিভাগের নিজ নিজ কর্মস্থলে যোগদান করেন।

কক্সবাজার জেলা ও দায়রা জজ আদালতের প্রশাসনিক কর্মকর্তা (ভা:) বেদারুল আলম এ তথ্য জানিয়েছেন।

যোগদান করা বিচারকেরা হচ্ছেন, বগুড়ার অতিরিক্ত জেলা ও দায়রা জজ থেকে জেলা জজ পদে পদোন্নতি পেয়ে কক্সবাজারের নারী ও শিশু নির্যাতন দমন ট্রাইব্যুনাল-১ এর বিচারক (জেলা ও দায়রা জজ) পদে যোগদান করেছেন মোঃ আবু হানিফ। কক্সবাজারের অতিরিক্ত জেলা ও দায়রা জজ চতুর্থ আদালতের বিচারক থেকে জেলা জজ পদে পদোন্নতি পেয়ে কক্সবাজারের নারী ও শিশু নির্যাতন দমন ট্রাইব্যুনাল-২ এর বিচারক (জেলা ও দায়রা জজ) পদে যোগদান করেছেন রোকেয়া আক্তার।

কক্সবাজারের অতিরিক্ত জেলা ও দায়রা জজ তৃতীয় আদালতের বিচারক মোঃ রবিউল আলম জেলা জজ পদে পদোন্নতি পেয়ে কক্সবাজারের শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে যোগদান করেছেন। কক্সবাজারের অতিরিক্ত জেলা ও দায়রা জজ ষষ্ঠ আদালতের বিচারক কাজী সহিদুল ইসলাম পদোন্নতি পেয়ে কক্সবাজারের ল্যান্ড সার্ভে আপীল ট্রাইব্যুনালে বিচারক (জেলা ও দায়রা জজ) পদে যোগদান করেছেন। কক্সবাজারের অতিরিক্ত জেলা ও দায়রা জজ দ্বিতীয় আদালতের বিচারক মামুনুর রশিদ পদোন্নতি পেয়ে কক্সবাজারের পারিবারিক আপীল ট্রাইব্যুনাল এর বিচারক (জেলা ও দায়রা জজ) পদে যোগদান করেছেন।

কুমিল্লা বিদ্যুৎ বিভাগের স্পেশাল ম্যাজিস্ট্রেট (যুগ্ম জেলা ও দায়রা জজ) মোহাম্মদ শফিউল আলম পদোন্নতি পেয়ে কক্সবাজারের চীফ জুডিসিয়াল ম্যাজিস্ট্রেট পদে যোগদান করেছেন। সিলেটের যুগ্ম জেলা ও দায়রা জজ রশিদ আহমেদ মিলন পদোন্নতি পেয়ে কক্সবাজারের অতিরিক্ত জেলা ও দায়রা জজ প্রথম আদালতের বিচারক পদে যোগদান করেছেন। চট্টগ্রাম উন্নয়ন কর্তৃপক্ষের স্পেশাল ম্যাজিস্ট্রেট (যুগ্ম জেলা ও দায়রা জজ) মোহাম্মদ নজরুল ইসলাম পদোন্নতি পেয়ে কক্সবাজারের অতিরিক্ত জেলা ও দায়রা জজ দ্বিতীয় আদালতের বিচারক পদে যোগদান করেছেন। চট্টগ্রামের যুগ্ম মহানগর দায়রা জজ সাইয়েদ মাহবুবুল আলম পদোন্নতি পেয়ে কক্সবাজারের অতিরিক্ত জেলা ও দায়রা জজ তৃতীয় আদালতের বিচারক পদে যোগদান করেছেন। কক্সবাজারের যুগ্ম জেলা ও দায়রা জজ প্রথম আদালতের বিচারক মোঃ আমিরুল হায়দার চৌধুরীকে পদোন্নতি পেয়ে কক্সবাজারের অতিরিক্ত জেলা ও দায়রা জজ চতুর্থ আদালতের বিচারক পদে যোগদান করেছেন। কক্সবাজারের যুগ্ম জেলা ও দায়রা জজ দ্বিতীয় আদালতের বিচারক মোহাম্মদ আবুল মনসুর সিদ্দিকী পদোন্নতি পেয়ে কক্সবাজারের অতিরিক্ত জেলা ও দায়রা জজ পঞ্চম আদালতের বিচারক পদে যোগদান করেছেন। সিলেটের অতিরিক্ত চীফ জুডিসিয়াল ম্যাজিস্ট্রেট মোহাম্মদ হারুন অর রশিদ পদোন্নতি পেয়ে কক্সবাজারের অতিরিক্ত জেলা ও দায়রা জজ ষষ্ঠ আদালতের বিচারক পদে যোগদান করেছেন।

কক্সবাজারের সিনিয়র সিভিল জজ মৈত্রী ভট্টাচার্য পদোন্নতি পেয়ে কক্সবাজারের যুগ্ম জেলা ও দায়রা জজ প্রথম আদালতের বিচারক পদে যোগদান করেছেন। চট্টগ্রামের সন্দ্বীপ চৌকি আদালতের সিনিয়র সিভিল জজ মোহাম্মদ ইকবাল হোসেন পদোন্নতি পেয়ে কক্সবাজারের যুগ্ম জেলা ও দায়রা জজ দ্বিতীয় আদালতের বিচারক পদে যোগদান করেছেন। আইন ও বিচার বিভাগে সংযুক্ত কর্মকর্তা মোহাম্মদ আবদুল কাদের কক্সবাজারের ল্যান্ড সার্ভে ট্রাইব্যুনালের বিচারক (যুগ্ম জেলা ও দায়রা জজ) পদে যোগদান করেছেন। যোগদানকৃত বিচারকগণ ইতিমধ্যে স্ব স্ব আদালতে বিচারকার্য পরিচালনা করছেন।

অন্যদিকে, চট্টগ্রামের শ্রম আদালত-১ এর চেয়ারম্যান (জেলা ও দায়রা জজ) পদে বদলী হওয়া কক্সবাজারের নারী ও শিশু নির্যাতন দমন ট্রাইব্যুনাল-২ এর বিচারক (জেলা ও দায়রা জজ) মোহাম্মদ ওসমান গণি, কক্সবাজারের চীফ জুডিসিয়াল ম্যাজিস্ট্রেট পদ থেকে পদোন্নতি লাভ করে হবিগঞ্জের শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে নিয়োগ পাওয়া আক্তার হোসেন, কক্সবাজারের অতিরিক্ত জেলা ও দায়রা জজ প্রথম আদালতের বিচারকের পদ থেকে পদোন্নতি লাভ করে চট্টগ্রামের নারী ও শিশু নির্যাতন দমন ট্রাইব্যুনাল-৬ এর বিচারক (জেলা ও দায়রা জজ) পদে নিয়োগ পাওয়া কক্সবাজারের অতিরিক্ত জেলা ও দায়রা জজ প্রথম আদালতের বিচারক আবদুল কাদের এবং কক্সবাজারের অতিরিক্ত জেলা ও দায়রা জজ পঞ্চম আদালতের বিচারকের পদ থেকে পদোন্নতি লাভ করে রাঙ্গামাটির শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে নিয়োগ পাওয়া বিচারক নিশাত সুলতানা গত ২৭ নভেম্বর কক্সবাজারে তাঁদের নিজ নিজ দায়িত্ব দপ্তর প্রধানের নিকট হস্তান্তর করেন।

এছাড়া, কক্সবাজারের সিনিয়র সিভিল জজ এর পদ থেকে পদোন্নতি লাভ করে চট্টগ্রামের অর্থঋন আদালতের বিচারক (যুগ্ম জেলা ও দায়রা জজ) পদে নিয়োগ পাওয়া সেঁজুতি জান্নাত, কক্সবাজারের চকরিয়া চৌকি আদালতের সিনিয়র জুডিসিয়াল ম্যাজিস্ট্রেট এর পদ থেকে পদোন্নতি লাভ করে সিলেট বিদ্যুৎ বিভাগের স্পেশাল ম্যাজিস্ট্রেট (যুগ্ম জেলা ও দায়রা জজ) পদে নিয়োগ পাওয়া আনোয়ারুল কবির, কক্সবাজারের লিগ্যাল এইড অফিসার ও সিনিয়র সিভিল জজ পদ থেকে পদোন্নতি লাভ করে চট্টগ্রাম উন্নয়ন কর্তৃপক্ষের স্পেশাল ম্যাজিস্ট্রেট (যুগ্ম জেলা ও দায়রা জজ) পদে নিয়োগ পাওয়া হামিমুন তানজিন এবং কক্সবাজারের সিনিয়র সিভিল জজ থেকে ব্রাহ্মণবাড়িয়ার সিনিয়র জুডিসিয়াল ম্যাজিস্ট্রেট পদে বদলী হওয়া মোহাম্মদ আলমগীর বদলীকৃত নতুন কর্মস্থলে যোগদান করার জন্য বদলী আদেশের নির্দেশনা অনুযায়ী গত ২৭ নভেম্বর কক্সবাজারে তাঁদের নিজ নিজ দায়িত্ব দপ্তর প্রধানের নিকট হস্তান্তর করেছেন।

নতুন প্রশাসনিক কর্মকর্তা নিয়োগ :

কক্সবাজার জেলা আদলতে বিপ্লব কুমার দাশকে নতুন প্রশাসনিক কর্মকর্তা নিয়োগ দেওয়া হয়েছে। ১ ডিসেম্বর আইন ও বিচার বিভাগের এক প্রজ্ঞাপনে বিপ্লব কুমার দাশ সহ দেশের বিভিন্ন আদালতে কর্মরত ২০ জন সাঁটলিপিকারকে পদোন্নতি দিয়ে প্রশাসনিক কর্মকর্তা পদে পদায়ন করা হয়। বিপ্লব কুমার দাশ এর আগে চট্টগ্রাম জেলা জজ আদালতের সাঁটলিপিকার ছিলেন।