কক্সবাজার বিচার বিভাগে ২১ বিচারকের পদোন্নতি, নিয়োগ ও বদলী

মুহাম্মদ আবু সিদ্দিক ওসমানী :

কক্সবাজার বিচার বিভাগে ২১ জন বিভিন্ন পদমর্যাদার বিচারককে পদোন্নতি, বদলী ও নিয়োগ দেওয়া হয়েছে। বুধবার (২৬ নভেম্বর) আইন ও বিচার বিভাগের বিচার শাখা-৩ এর পৃথক ৯ টি প্রজ্ঞাপনে এসব বিচারকদের পদায়ন করা হয়। সংশ্লিষ্ট সুত্র মতে, কক্সবাজার বিচার বিভাগের ইতিহাসে এই প্রথম একদিনে রেকর্ড সংখ্যক বিচারককে পদোন্নতি, বদলী ও নিয়োগ দেওয়া হলো।

বদলী করা বিচার বিভাগীয় কর্মকর্তাদের মধ্যে কক্সবাজার নারী ও শিশু নির্যাতন দমন ট্রাইব্যুনাল-২ এর বিচারক (জেলা ও দায়রা জজ) মোহাম্মদ ওসমান গণিকে চট্টগ্রামের শ্রম আদালত-১ এর চেয়ারম্যান (জেলা ও দায়রা জজ) পদে নিয়োগ দেওয়া হয়েছে।

কক্সবাজারের অতিরিক্ত জেলা ও দায়রা জজ তৃতীয় আদালতের বিচারক মোঃ রবিউল আলমকে পদোন্নতি দিয়ে কক্সবাজারের শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের অতিরিক্ত জেলা ও দায়রা জজ ষষ্ঠ আদালতের বিচারক কাজী সহিদুল ইসলামকে পদোন্নতি দিয়ে কক্সবাজারের ল্যান্ড সার্ভে আপীল ট্রাইব্যুনালে বিচারক (জেলা ও দায়রা জজ) পদে নিয়োগ দেওয়া হয়েছে। বগুড়ার অতিরিক্ত জেলা ও দায়রা জজ মোঃ আবু হানিফকে পদোন্নতি দিয়ে কক্সবাজারের নারী ও শিশু নির্যাতন দমন ট্রাইব্যুনাল-১ এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের অতিরিক্ত জেলা ও দায়রা জজ দ্বিতীয় আদালতের বিচারক মামুনুর রশিদকে পদোন্নতি দিয়ে কক্সবাজারের পারিবারিক আপীল ট্রাইব্যুনাল এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের অতিরিক্ত জেলা ও দায়রা জজ চতুর্থ আদালতের বিচারক রোকেয়া আক্তারকে পদোন্নতি দিয়ে কক্সবাজারের নারী ও শিশু নির্যাতন দমন ট্রাইব্যুনাল-২ এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের চীফ জুডিসিয়াল ম্যাজিস্ট্রেট আক্তার হোসেনকে পদোন্নতি দিয়ে হবিগঞ্জের শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের অতিরিক্ত জেলা ও দায়রা জজ প্রথম আদালতের বিচারক আবদুল কাদেরকে পদোন্নতি দিয়ে চট্টগ্রামের নারী ও শিশু নির্যাতন দমন ট্রাইব্যুনাল-৬ এর বিচারক (জেলা ও দায়রা জজ) পদে নিয়োগ দেওয়া হয়েছে। কক্সবাজারের অতিরিক্ত জেলা ও দায়রা জজ পঞ্চম আদালতের বিচারক নিশাত সুলতানাকে পদোন্নতি দিয়ে রাঙ্গামাটির শিশু ধর্ষন অপরাধ দমন ট্রাইব্যুনাল এর বিচারক (জেলা ও দায়রা জজ) পদে নিয়োগ দেওয়া হয়েছে।

সিলেটের যুগ্ম জেলা ও দায়রা জজ রশিদ আহমদ মিলনকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে।কুমিল্লা বিদ্যুৎ বিভাগের স্পেশাল ম্যাজিস্ট্রেট (যুগ্ম জেলা ও দায়রা জজ) মোহাম্মদ শফিউল আলমকে পদোন্নতি দিয়ে কক্সবাজারের চীফ জুডিসিয়াল ম্যাজিস্ট্রেট পদে নিয়োগ দেওয়া হয়েছে। চট্টগ্রাম উন্নয়ন কর্তৃপক্ষের স্পেশাল ম্যাজিস্ট্রেট (যুগ্ম জেলা ও দায়রা জজ) মোহাম্মদ নজরুল ইসলামকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে। কক্সবাজারের যুগ্ম জেলা ও দায়রা জজ প্রথম আদালতের বিচারক মোঃ আমিরুল হায়দার চৌধুরীকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে। চট্টগ্রামের যুগ্ম মহানগর দায়রা জজ সাইয়েদ মাহবুবুল আলমকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে। কক্সবাজারের যুগ্ম জেলা ও দায়রা জজ দ্বিতীয় আদালতের বিচারক মোহাম্মদ আবুল মনসুর সিদ্দিকীকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে। সিলেটের অতিরিক্ত চীফ জুডিসিয়াল ম্যাজিস্ট্রেট মোহাম্মদ হারুন অর রশিদকে পদোন্নতি দিয়ে কক্সবাজারের অতিরিক্ত জেলা ও দায়রা জজ পদে নিয়োগ দেওয়া হয়েছে।

কক্সবাজারের সিনিয়র সিভিল জজ মৈত্রী ভট্টাচার্যকে পদোন্নতি দিয়ে কক্সবাজারের যুগ্ম জেলা ও দায়রা জজ পদে নিয়োগ দেওয়া হয়েছে। চট্টগ্রামের সন্দ্বীপ চৌকি আদালতের সিনিয়র সিভিল জজ মোহাম্মদ ইকবাল হোসেনকে পদোন্নতি দিয়ে কক্সবাজারের যুগ্ম জেলা ও দায়রা জজ পদে নিয়োগ দেওয়া হয়েছে। আইন ও বিচার বিভাগের সংযুক্ত কর্মকর্তা মোহাম্মদ আবদুল কাদেরকে কক্সবাজারের ল্যান্ড সার্ভে ট্রাইব্যুনালের বিচারক (যুগ্ম জেলা ও দায়রা জজ) পদে নিয়োগ দেওয়া হয়েছে। কক্সবাজারের সিনিয়র সিভিল জজ সেঁজুতি জান্নাতকে পদোন্নতি দিয়ে চট্টগ্রামের অর্থঋন আদালতের বিচারক (যুগ্ম জেলা ও দায়রা জজ) পদে নিয়োগ দেওয়া হয়েছে। কক্সবাজারের চকরিয়া চৌকি আদালতের সিনিয়র জুডিসিয়াল ম্যাজিস্ট্রেট আনোয়ারুল কবিরকে পদোন্নতি দিয়ে সিলেট বিদ্যুৎ বিভাগের স্পেশাল ম্যাজিস্ট্রেট (যুগ্ম জেলা ও দায়রা জজ) পদে নিয়োগ দেওয়া হয়েছে। কক্সবাজারের লিগ্যাল এইড অফিসার ও সিনিয়র সিভিল জজ হামিমুন তানজিনকে পদোন্নতি দিয়ে চট্টগ্রাম উন্নয়ন কর্তৃপক্ষের স্পেশাল ম্যাজিস্ট্রেট (যুগ্ম জেলা ও দায়রা জজ) পদে নিয়োগ দেওয়া হয়েছে।

পদোন্নতি, বদলী ও নিয়োগ দেওয়া বিচারকদের বৃহস্পতিবার (২৭ নভেম্বর) এর মধ্যে দপ্তর প্রধান কর্তৃক মনোনীত কর্মকর্তার নিকট দায়িত্ব হস্তান্তর করে পদায়নকৃত নতুন কর্মস্থলে আগামী ১ ডিসেম্বরের মধ্যে যোগদান করতে প্রজ্ঞাপনে নির্দেশনা দেওয়া হয়েছে।